《殢人娇 赠妓，同周雪客、王衣尚赋》
清代·华胥

黛色风轻，粉痕潮浅。亸燕尾、绿云双剪。炭兽炉边，雪猊帘畔，任顾曲、吹笙泥他柔暖。

晓阁瞢腾，晚香零乱。还絮语、玉钗恩怨。算月盈亏，移家近远。

待绣户、春风笑桃人面。

作者简介：清江苏无锡人，字羲逸。画人物仕女，密致而不流于刻划，与恽寿平花卉、王翚山水并称。兼工水墨山水。